|  |
| --- |
| Α′ ΣΥΛΛΟΓΟΣ ΕΚΠΑΙΔΕΥΤΙΚΩΝ Π.Ε. ΠΕΙΡΑΙΑ**“ΡΗΓΑΣ ΦΕΡΑΙΟΣ”**ΤΖΑΒΕΛΛΑ ΚΑΙ ΑΛΕΞΑΝΔΡΟΥ 1, ΠΕΙΡΑΙΑΣ 18533**e-mail:** **info@rigasfereospeiraias.gr** **http://www.rfp.gr** |



ΠΕΙΡΑΙΑΣ 15/05/2025, Α.Π: 166

ΠΡΟΣ: ΤΑ ΜΕΛΗ ΤΟΥ ΣΥΛΛΟΓΟΥ, ΣΥΛΛΟΓΟ ΕΚΠΑΙΔΕΥΤΙΚΩΝ Π.Ε. ΑΝΑΤ. ΑΤΤΙΚΗΣ «ΚΩΣΤΑΣ ΣΩΤΗΡΙΟΥ»

**Ζήτησε δημιουργία νέου τμήματος στο Νηπιαγωγείο, πήρε κλήση σε πειθαρχικό!**

 **Να σταματήσει ΤΩΡΑ η άδικη δίωξη της προϊσταμένης του 2ου Ν/Γ Παιανίας!**

Το Δ.Σ. του Α΄ Συλλόγου Εκπαιδευτικών Π.Ε. Πειραιά «Ρήγας Φεραίος» εκφράζει τη συμπαράστασή του στη συναδέλφισσα Ευαγγελία Τριανταφύλλου – προϊσταμένη του 2ου Ν/Γ Παιανίας, η οποία καλείται την Παρασκευή 23 Μαΐου, στις 10.30πμ, στο πειθαρχικό συμβούλιο για ακρόαση με το ερώτημα της δυνητικής αργίας.

Καταγγέλλει τη ΔΙΠΕ Αν. Αττικής και το ΥΠΑΙΘΑ για τη σωρεία πειθαρχικών που αποτελεί ουσιαστική αδυναμία στήριξης του εκπαιδευτικού έργου και παράλληλα αναδεικνύει τη σαφή πολιτική επιλογή να ασκεί διώξεις «επί παντός επιστητού», αποδεικνύοντας ότι το δόγμα «νόμος και τάξη», οι απειλές και ο εκφοβισμός είναι ο μόνος τρόπος άσκησης διοίκησης που γνωρίζει.

Χωρίς να υπάρχει καμία καταγγελία ούτε από γονέα, ούτε από άλλη αρχή, με πρωτοβουλία της Δ/νσης Π.Ε. Αν. Αττικής η εκπαιδευτικός παραπέμφθηκε σε πειθαρχικό.

Η πειθαρχική διαδικασία μάλιστα προέκυψε σε χρόνο, όπου η συνάδελφος προϊσταμένη ζητούσε τη δημιουργία επιπλέον τμήματος στο σχολείο της, αίτημα για το οποίο υπήρχαν αντικειμενικοί λόγοι και προϋποθέσεις. Ωστόσο, αντί για την ικανοποίηση ενός αιτήματος που θα βελτίωνε την παιδαγωγική διαδικασία στο σχολείο, δέχθηκε αιφνιδιαστική επίσκεψη και έλεγχο όλων των βιβλίων από τον διευθυντή εκπαίδευσης και τον προϊστάμενο εκπαιδευτικών θεμάτων.

Κατόπιν αυτού έλαβε παραπομπή στο πειθαρχικό για παραπτώματα που αφορούν ζητήματα γραφειοκρατικής λειτουργίας, που δεν εμπεριέχουν τον παραμικρό δόλο και φυσικά ποτέ δεν οδηγούν -μέχρι τώρα- τους εκπαιδευτικούς σε πειθαρχικές διαδικασίες. Το κύριο παράπτωμα δε που εμπεριέχεται στο κατηγορητήριο αφορά την παραβίαση υποχρέωσης εχεμύθειας για έγγραφα με στοιχεία μαθητών παρά το ότι η εκπαιδευτικός προχώρησε σε ψευδωνυμοποίηση τους. Παρόλα αυτά, ακριβώς αυτό το ελεγχόμενο παράπτωμα συνδέεται και με την ποινή της αργίας, με αποτέλεσμα μια εκπαιδευτικός με πολυσχιδή παιδαγωγική δράση και προσφορά ετών, να βρίσκεται ξαφνικά αναίτια στο μάτι του κυκλώνα, αντιμέτωπη με εξωφρενικές πιθανές ποινές. Τέλος, ανάμεσα στις κατηγορίες η προϊσταμένη συνάδελφος εγκαλείται ακόμα και για «απείθεια» (!) με αφορμή ότι επανήλθε σε αίτημα που αφορούσε τη δημιουργία νέου τμήματος στο σχολείο!

Προκαλεί εντύπωση το ότι εγκαλείται μια προϊσταμένη Νηπιαγωγείου για παραπτώματα γραφειοκρατικής λειτουργίας, την ώρα που όλα τα σχολεία και ειδικά τα νηπιαγωγεία έχουν επιβαρυνθεί με έναν πρωτοφανή γραφειοκρατικό όγκο και διοικητικές εργασίες που απαιτούν δεκάδες ώρες εργασίας εβδομαδιαίως, ενώ οι εκπαιδευτικοί αυτοί συγχρόνως έχουν και την ευθύνη των τάξεων τους!

- Κάτω τα χέρια από τη συνάδελφο!

- Να μη σκεφτούν καν το ενδεχόμενο δυνητικής αργίας! Αποτελεί αιτία πολέμου για όλο τον κλάδο!

- Να σταματήσει ΕΔΩ ΚΑΙ ΤΩΡΑ η δίωξη!

Στηρίζουμε την Παράσταση Διαμαρτυρίαςστην Περιφερειακή Διεύθυνση Πρωτοβάθμιας & Δευτεροβάθμιας Εκπαίδευσης Αττικής την Παρασκευή 23 Μαΐου και ώρα 10 πμ, ημέρα κλήσης σε ακρόαση στο Β΄ Πρωτοβάθμιο Πειθαρχικό Συμβούλιο.

Για τη διευκόλυνση της συμμετοχής των συναδέλφων κηρύσσουμε από μία (1) έως τέσσερις (4) ώρες διευκολυντική στάση εργασίας για τις τέσσερις πρώτες ώρες του πρωινού προγράμματος.

|  |  |  |
| --- | --- | --- |
| σάρωση0002Ο ΠΡΟΕΔΡΟΣΜΑΡΙΟΣ ΧΑΔΟΥΛΗΣ  | rigas ferraios 2.jpgΓΙΑ ΤΟ Δ.Σ. | Ο ΓΕΝ. ΓΡΑΜΜΑΤΕΑΣσάρωση0001ΣΩΤΗΡΗΣ ΚΑΡΛΗΣ |
|  |